CELEX: 22005D0092
Language: sl
Date: 2005-07-08 00:00:00
Title: Sklep Skupnega odbora EGP št. 92/2005 z dne  8. julija 2005  o spremembi Priloge I (Veterinarske in fitosanitarne zadeve) k Sporazumu EGP

24.11.2005   
            
            
               SL
            
            
               Uradni list Evropske unije
            
            
               L 306/8
            
         
      SKLEP SKUPNEGA ODBORA EGP
   
   št. 92/2005
   z dne 8. julija 2005
   o spremembi Priloge I (Veterinarske in fitosanitarne zadeve) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga I k Sporazumu je bila spremenjena s Sklepom Skupnega odbora EGP št. 51/2005 z dne 29. aprila 2005 (1).
            
         
               (2)
            
            
               Uredbo Evropskega parlamenta in Sveta (ES) št. 998/2003 z dne 26. maja 2003 o zahtevah v zvezi z zdravstvenim varstvom živali, ki se uporabljajo za netrgovske premike hišnih živali in o spremembi Direktive Sveta 92/65/EGS (2), je treba vključiti v Sporazum.
            
         
               (3)
            
            
               Odločbo Komisije 2003/803/ES z dne 26. novembra 2003 o določitvi vzorca potnega lista za premike psov, mačk in belih dihurjev znotraj Skupnosti (3) je treba vključiti v Sporazum.
            
         
               (4)
            
            
               Uredbo Komisije (ES) št. 592/2004 z dne 30. marca 2004 o spremembi Uredbe (ES) št. 998/2003 Evropskega parlamenta in Sveta glede seznama držav in ozemelj (4) je treba vključiti v Sporazum.
            
         
               (5)
            
            
               Odločbo Komisije 2004/301/ES z dne 30. marca 2004 o odstopanju od odločb 2003/803/ES in 2004/203/ES glede oblike spričeval in potnih listov za netrgovske premike psov, mačk in belih dihurjev ter o spremembi Odločbe 2004/203/ES (5) je treba vključit v Sporazum.
            
         
               (6)
            
            
               Odločbo Komisije 2004/539/ES z dne 1. julija 2004 o uvedbi prehodnega ukrepa za izvajanje Uredbe (ES) št. 998/2003 Evropskega parlamenta in Sveta o zahtevah zdravstvenega varstva živali, ki se uporabljajo za netrgovske premike hišnih živali (6), je treba vključiti v Sporazum.
            
         
               (7)
            
            
               Odločbo Komisije 2004/557/ES z dne 2. julija 2004 o določitvi odstopanja od prehodne ureditve, ustanovljene s členom 6 Uredbe (ES) št. 998/2003 o prevozu hišnih živali čez ozemlje Švedske med otokom Bornholm in drugimi deli ozemlja Danske (7), je treba vključiti v Sporazum.
            
         
               (8)
            
            
               Odločbo Komisije 2004/595/ES z dne 29. julija 2004 o oblikovanju vzorčnega zdravstvenega spričevala za uvoz v Skupnost za trgovanje s psi, mačkami in belimi dihurji (8) je treba vključiti v Sporazum.
            
         
               (9)
            
            
               Odločbo Sveta 2004/650/ES z dne 13. septembra 2004 o spremembah Uredbe (ES) št. 998/2003 Evropskega parlamenta in Sveta o zahtevah v zvezi z zdravstvenim varstvom živali, ki se uporabljajo za netrgovske premike hišnih živali zaradi pristopa Malte (9), je treba vključiti v Sporazum.
            
         
               (10)
            
            
               Odločbo Komisije 2004/824/ES z dne 1. decembra 2004 o uvedbi vzorčnega zdravstvenega spričevala za netrgovske premike psov, mačk in belih dihurjev iz tretjih držav v Skupnost (10) je treba vključiti v Sporazum.
            
         
               (11)
            
            
               Odločbo Komisije 2004/839/ES z dne 3. decembra 2004 o določitvi pogojev za netrgovske premike mladih psov in mačk iz tretjih držav v Skupnost (11) je treba vključiti v Sporazum.
            
         
               (12)
            
            
               Odločbo Komisije 2005/91/ES z dne 2. februarja 2005 o določitvi obdobja, po preteku katerega je cepljenje proti steklini veljavno (12), je treba vključiti v Sporazum.
            
         
               (13)
            
            
               Za nekatere akte glede netrgovskih premikov hišnih živali je treba uvesti poenostavljene postopke.
            
         
               (14)
            
            
               Odločba 2004/595/ES razveljavlja Odločbo Komisije 94/273/EGS (13), ki je vključena v Sporazum, in ki jo je posledično treba razveljaviti v skladu s Sporazumom.
            
         
               (15)
            
            
               Ta sklep se ne uporablja za Islandijo in Lihtenštajn –
            
         SKLENIL:
   Člen 1
   Poglavje I Priloge I k Sporazumu se spremeni, kakor je opredeljeno v Prilogi k temu sklepu.
   Člen 2
   Besedila uredb (ES) št. 998/2003 in 592/2004 ter odločb 2003/803/ES, 2004/301/ES, 2004/539/ES, 2004/557/ES, 2004/595/ES, 2004/650/ES, 2004/824/ES, 2004/839/ES in 2005/91/ES v norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.
   Člen 3
   Ta sklep začne veljati 9. julija 2005, pod pogojem, da so bila podana vsa uradna obvestila Skupnemu odboru EGP (14) v skladu s členom 103(1) Sporazuma.
   Člen 4
   Ta sklep se objavi v oddelku EGP in Dopolnilu EGP Uradnega lista Evropske unije.
   
      V Bruslju, 8. julija 2005
      
         
            Za Skupni odbor EGP
         
         
            Predsednik
         
         Njegova presvetla visokost princ Nikolaus von LIECHTENSTEIN
         
      
   
   
      (1)  UL L 239, 15.9.2005, str. 22.
   
      (2)  UL L 146, 13.6.2003, str. 1.
   
      (3)  UL L 312, 27.11.2003, str. 1.
   
      (4)  UL L 94, 31.3.2004, str. 7.
   
      (5)  UL L 98, 2.4.2004, str. 55.
   
      (6)  UL L 237, 8.7.2004, str. 21.
   
      (7)  UL L 249, 23.7.2004, str. 18.
   
      (8)  UL L 266, 13.8.2004, str. 11.
   
      (9)  UL L 298, 23.9.2004, str. 22.
   
      (10)  UL L 358, 3.12.2004, str. 12.
   
      (11)  UL L 361, 8.12.2004, str. 40.
   
      (12)  UL L 31, 4.2.2005, str. 61.
   
      (13)  UL L 117, 7.5.1994, str. 37.
   
      (14)  Navedena ni nobena ustavna zahteva.
   
      PRILOGA
      Poglavje I Priloge I k Sporazumu se spremeni, kakor je opredeljeno v nadaljevanju.
      
                  1.
               
               
                  Za točko 9 (Direktiva Sveta 96/93/ES) v delu 1.1 se vstavi naslednje:
                  „Premiki hišnih živali
                  
                  
                              10.
                           
                           
                              
                                 32003 R 0998: Uredba Evropskega parlamenta in Sveta (ES) št. 998/2003 z dne 26. maja 2003 o zahtevah v zvezi z zdravstvenim varstvom živali, ki se uporabljajo za netrgovske premike hišnih živali in o spremembi Direktive Sveta 92/65/EGS (UL L 146, 13.6.2003, str. 1), kakor je bila spremenjena z:
                              
                                          —
                                       
                                       
                                          
                                             32004 R 0592: Uredbo Komisije (ES) št. 592/2004 z dne 30. marca 2004 (UL L 94, 31.3.2004, str. 7),
                                       
                                    
                                          —
                                       
                                       
                                          
                                             32004 D 0539: Odločbo Komisije 2004/539/ES z dne 1. julija 2004 (UL L 237, 8.7.2004, str. 21),
                                       
                                    
                                          —
                                       
                                       
                                          
                                             32004 D 0650: Odločbo Sveta 2004/650/ES z dne 13. septembra 2004 (UL L 298, 23.9.2004, str. 22).
                                       
                                    Za namen tega sporazuma veljajo določbe te uredbe z naslednjimi prilagoditvami:
                              
                                          (a)
                                       
                                       
                                          V prvem odstavku člena 6(1) se za besedo ‚Švedska‘ doda beseda ‚Norveška‘.
                                       
                                    
                                          (b)
                                       
                                       
                                          V delu A Priloge II se doda beseda ‚Norveška‘.
                                       
                                    
                                          (c)
                                       
                                       
                                          V delu B Priloge II se črta beseda ‚Norveška‘.“
                                       
                                    
                        
            
                  2.
               
               
                  Za točko 12 v uvodnem delu se vstavi naslednja točka:
                  
                              „13.
                           
                           
                              Netrgovski premiki hišnih živali – Seznam držav/ozemelj in zaščitnih ukrepov
                              
                                          (a)
                                       
                                       
                                          Države Efte istočasno z državami članicami sprejmejo ukrepe, ki ustrezajo tistim, ki so jih slednje sprejele na osnovi ustreznih aktov Skupnosti glede seznama držav in ozemelj ter zaščitnih ukrepov.
                                       
                                    
                                          (b)
                                       
                                       
                                          V primeru kakršnih koli težav v zvezi z uporabo aktov Skupnosti, zadevna država Efte o tem nemudoma poroča Skupnemu odboru EGP.
                                       
                                    
                                          (c)
                                       
                                       
                                          Skupni odbor EGP se lahko seznani z odločitvami Skupnosti.
                                       
                                    
                                          (d)
                                       
                                       
                                          Obveznost, navedena pod (a) se uporablja za vse ustrezne veljavne akte v katerem koli danem trenutku, ne glede na datum njihovega sprejetja.“
                                       
                                    
                        
            
                  3.
               
               
                  Za točko 121 (Odločba Komisije 2004/775/ES) v delu 1.2 se vstavijo naslednje točke:
                  
                              „121.
                           
                           
                              
                                 32003 D 0803: Odločba Komisije 2003/803/ES z dne 26. novembra 2003 o določitvi vzorca potnega lista za premike psov, mačk in belih dihurjev znotraj Skupnosti (UL L 312, 27.11.2003, str. 1).
                              Za namen tega sporazuma veljajo določbe Odločbe z naslednjimi prilagoditvami:
                              
                                          (a)
                                       
                                       
                                          Besedi ‚Evropska unija‘ na platnici vzorca potnega lista se zamenjata z besedami ‚Evropska unija/Norveška‘.
                                       
                                    
                                          (b)
                                       
                                       
                                          Ob zastavi EU na platnici potnega lista se lahko uporabi podoba norveške zastave.
                                       
                                    
                        
                              122.
                           
                           
                              
                                 32004 D 0301: Odločba Komisije 2004/301/ES z dne 30. marca 2004 o odstopanju od odločb 2003/803/ES in 2004/203/ES glede oblike spričeval in potnih listov za netrgovske premike psov, mačk in belih dihurjev ter o spremembi Odločbe 2004/203/ES (UL L 98, 2.4.2004, str. 55).
                              Za namen tega sporazuma veljajo določbe Odločbe z naslednjimi prilagoditvami:
                              V členu 1 se za besedo ‚Irska‘ doda beseda ‚Norveška‘.
                           
                        
                              123.
                           
                           
                              
                                 32004 D 0595: Odločba Komisije 2004/595/ES z dne 29. julija 2004 o oblikovanju vzorčnega zdravstvenega spričevala za uvoz v Skupnost za trgovanje s psi, mačkami in belimi dihurji (UL L 266, 13.8.2004, str. 11).
                              Za namen tega sporazuma veljajo določbe Odločbe z naslednjimi prilagoditvami:
                              V členu 1 in v navodilih k spričevalu v prilogi k odločbi se za besedo ‚Irska‘ doda beseda ‚Norveška‘.
                           
                        
                              124.
                           
                           
                              
                                 32004 D 0824: Odločba Komisije 2004/824/ES z dne 1. decembra 2004 o uvedbi vzorčnega zdravstvenega spričevala za netrgovske premike psov, mačk in belih dihurjev iz tretjih držav v Skupnost (UL L 358, 3.12.2004, str. 12).
                              Za namen tega sporazuma veljajo določbe Odločbe z naslednjimi prilagoditvami:
                              V členu 2 v prilogi k Odločbi se za besedo ‚Švedska‘ doda beseda ‚Norveška‘.
                           
                        
                              125.
                           
                           
                              
                                 32004 D 0839: Odločba Komisije 2004/839/ES z dne 3. decembra 2004 o določitvi pogojev za netrgovske premike mladih psov in mačk iz tretjih držav v Skupnost (UL L 361, 8.12.2004, str. 40).
                           
                        
                              126.
                           
                           
                              
                                 32005 D 0091: Odločba Komisije 2005/91/ES z dne 2. februarja 2005 o določitvi obdobja, po preteku katerega je cepljenje proti steklini veljavno (UL L 31, 4.2.2005, str. 61).“
                           
                        
            
                  4.
               
               
                  Pod naslovom „AKTI, KI JIH DRŽAVE EFTA IN NADZORNI ORGAN EFTA SKRBNO UPOŠTEVAJO“ v delu 1.2 se za točko 17 (Odločba Komisije 2004/590/ES) vstavi naslednja točka:
                  
                              „18.
                           
                           
                              
                                 32004 D 0557: Odločba Komisije 2004/557/ES z dne 2. julija 2004 o določitvi odstopanja od prehodne ureditve, ustanovljene s členom 6 Uredbe (ES) št. 998/2003 o prevozu hišnih živali čez ozemlje Švedske med otokom Bornholm in drugimi deli ozemlja Danske (UL L 249, 23.7.2004, str. 18).“
                           
                        
            
                  5.
               
               
                  V točki 9 (Direktiva Sveta 92/65/EGS) v delu 4.1 se doda naslednja alinea:
                  
                              „—
                           
                           
                              
                                 32003 R 0998: Uredba Evropskega parlamenta in Sveta (ES) št. 998/2003 z dne 26. maja 2003 (UL L 146, 13.6.2003, str. 1).“
                           
                        
            
                  6.
               
               Prilagoditveno besedilo v točki 9 (Direktiva Sveta 92/65/EGS) v delu 4.1 se spremeni:
                              6.1
                           
                           
                              Naslednje novo prilagoditveno besedilo se vstavi pred to prilagoditvijo (a):
                              
                                          „(a)
                                       
                                       
                                          v prvem odstavku člena 10(3) se za besedo ‚Švedska‘ doda beseda ‚Norveška‘.“
                                       
                                    
                        
                              6.2
                           
                           
                              Prilagoditve (a) in (b) postanejo prilagoditve (b) in (c).
                           
                        
            
                  7.
               
               
                  Besedilo točke 20 (Odločba Komisije 94/273/EGS) v delu 4.2 se črta.